شه‌فه‌ق نيوز/ پاريزگاى بابل، حاڵه‌تيگ مردن و زياتر له‌ 30 حاڵه‌ت تازه‌ى تويشبوين وه‌ ڤايرۆس كۆرۆنا تۆمار كرد.
له‌ى باوه‌ته‌و، سه‌رچه‌وه‌يگ پزيشكى ئه‌را ئاژانس شه‌فه‌ق نيوز وت: فه‌رمانگه‌ى ته‌ندروستى پاريزگاى بابل 33 حاڵه‌ت تويشبوين وه‌ ڤايرۆس كۆرۆنا تۆمار كردگه‌ وه‌ى جووره‌،(مه‌حاويل 3، قه‌ريه‌ عه‌سريه‌ 1، مسه‌يه‌ب ئه‌لسه‌ده‌ 2، ناوه‌ند شار 2، هاشميه‌ 25).
سه‌رچه‌وه‌گه‌ باس له‌وه‌يش كرد حاڵه‌تيگيش تازه‌ى مردن وه‌ ڤايرۆسه‌گه‌ تۆمار كرياگه‌ له‌ ئاوايى ئه‌لمزيه‌دييه‌ له‌ باشوور بابل، ك يه‌يش سێيه‌مين حاڵه‌ته‌ له‌ ماوه‌ى 48 سه‌عات.
